CELEX: 62017CN0144
Language: sk
Date: 2017-03-22 00:00:00
Title: Vec C-144/17: Návrh na začatie prejudiciálneho konania, ktorý podal Tribunale Amministrativo Regionale per la Calabria (Taliansko) 22. marca 2017 – Lloyd’s of London/Agenzia Regionale per la Protezione dell’Ambiente della Calabria

3.7.2017   
            
            
               SK
            
            
               Úradný vestník Európskej únie
            
            
               C 213/18
            
         Návrh na začatie prejudiciálneho konania, ktorý podal Tribunale Amministrativo Regionale per la Calabria (Taliansko) 22. marca 2017 – Lloyd’s of London/Agenzia Regionale per la Protezione dell’Ambiente della Calabria
   (Vec C-144/17)
   (2017/C 213/23)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale Calabria
   
      Účastníci konania pred vnútroštátnym súdom
   
   
      Žalobca: Lloyd’s of London
   
      Žalovaná: Agenzia Regionale per la Protezione dell’Ambiente della Calabria
   
      Prejudiciálna otázka
   
   Bránia zásady zakotvené v právnych predpisoch Európskej únie v oblasti hospodárskej súťaže a stanovené v Zmluve o fungovaní Európskej únie (ZFEÚ), ako aj zásady z nich vyplývajúce, ako je zásada nezávislosti a dôvernosti ponúk, vnútroštátnym právnym predpisom, ako ich vykladá judikatúra, ktorými sa na verejnom obstarávaní vyhlásenom verejným obstarávateľom umožňuje súčasná účasť rôznych syndicates, ktoré sú členmi Lloyd’s of London, ktorých ponuky podpísala tá istá osoba – oprávnený zástupca pre krajinu?